**Rusiya** **Avroviziya Mahnı Müsabiqəsi**nə ilk dəfə 1994-cü ildə qoşulmuş və ümumilikdə 22 dəfə müsabiqədə iştirak etmişdir. Müsabiqəyə qoşulduqdan sonra göstərdiyi zəif nəticələr səbəbindən Rusiya Avropa Yayım İttifaqının qərarı ilə 1996, 1998 və 1999-cu illərdə müsabiqədə iştirak etməmişdir. Ölkə 2008-ci ildə Dima Bilanın ifa etdiyi "Believe" mahnısı ilə Avroviziyada qələbə qazanmışdır. Rusiya müsabiqədə ümumilikdə 9 dəfə ilk beşlikdə yer almışdır. 2000-ci ildə Alsu, 2006-cı ildə Dima Bilan, 2012-ci ildə Buranovskiye Babuşki qrupu və 2015-ci ildə Polina Qaqarina ilə ikinci, 2003-cü ildə T.A.T.u. qrupu, 2007-ci ildə Serebro qrupu, 2016-cı ildə Sergey Lazarev və 2019-cu ildə yenidən Sergey Lazarev ilə üçüncü və 2013-cü ildə isə Dinə Qaripova ilə beşinci yeri tutmuşdur. Avroviziyada yarımfinalların tətbiq olunduğu 2004-cü ildən etibarən Rusiya həmişə müsabiqənin finalına yüksələ bilsə də, ilk dəfə 2018-ci ildə Yuliya Samoylovanın təmsilində yarımfinal mərhələsində məğlub olmuşdur.

Rusiyanın Avroviziya 2017-də iştirakı
-------------------------------------

Rus şərhçilər Ukraynaya 2016-cı ildə Avroviziyada qələbə qazandıran "1944" mahnısını tənqid edərək, mahnının İosif Stalinin əmri ilə baş tutmuş Krım tatarlarının deportasiyasına aid olduğunu və bu tip siyasi mövzuda olan mahnının müsabiqənin qaydalarını kobud şəkildə pozduğunu bildirmişdirlər. Lakin mahnıda hansısa birbaşa siyasi mesaj olmaması səbəbindən mahnının Avroviziyanın qaydalarını pozmadığı daha öncə Avropa Yayım İttifaqı tərəfindən təsdiqlənmişdir. Müsabiqənin qalibi Camala da verdiyi müsahibələrdə ifa etdiyi və bəstələdiyi mahnının siyasi mövzuda olmadığını və mahnını yazmaqla əsas məqsədinin 1944-cü ildə nənəsinin yaşadığı acıları, dəhşətli anları dinləyiciyə çatdırmaq olduğunu bildirmiş və mahnının onun üçün yalnız şəxsi anlam daşıdığını vurğulamışdır. Ukraynanın müsabiqədə qalib gəlməsinin ardınca Rusiya Kiyevdə keçirilən müsabiqədə iştirakını təsdiqləsə də, müəyyən Rus siyasətçiləri ölkənin müsabiqədə iştirakdan imtina etməyə çağırmış və buna səbəb kimi Rusiyanın Ukraynada "xoşagəlməz qonaq" olacağı göstərilmişdir.

Ev sahibi ölkə ilə ciddi siyasi münaqişədə olmasına baxmayaraq Rusiyanın dövlət kanalı olan "Pervıy Kanal" 12 mart tarixində Avroviziya 2017-də Rusiyanı "Flame is Burning" (*azərb.* Məşəl alovlanır‎) adlı mahnı ilə Yuliya Samoylovanın təmsil edəcəyini açıqlamışdır. Bunun ardınca Ukrayna Təhlükəsizlik Xidmətinin Yuliya Samoylova üzərində araşdırma başladığı məlumatı verilmişdir. Buna səbəb isə Yuliyanın Ukrayna qanunlarını pozaraq Krıma Rusiyadan giriş etməsi olmuşdur. Müğənni Krım yarımadasının Rusiya tərəfindən zəbtindən sonra 2015-ci ildə Krımın Kerç şəhərində baş tutan konsertdə çıxış etmişdir. Ukrayna rəsmiləri Rusiyanın Samoylovanı müsabiqəyə göndərmək qərarının siyasi addım olduğunu bildirərək, Rusiyanın məhz növbəti siyasi qalmaqal yaratmaq istədiyindən Krıma qeyri-qanuni yolla giriş edən müğənninin Avroviziya üçün seçildiyini və bunun düşünülmüş addım olduğunu iddia etmişdirlər. Rusiya tərəfi bu iddiaları təkzib etmiş və bunun arxasında heç bir siyasi məqam olmadığı söylənilmişdir.

22 mart tarixində Ukrayna Təhlükəsizlik Xidməti rəsmi olaraq Yuliya Samoylovanın ölkəyə girişinə 3 illik qadağa qoyulduğunu bəyan etmişdir. Qərarın həmən ardınca müsabiqənin direktoru Yon Ola Sand bütün iştirakçıların Kiyev səhnəsində çıxışını təmin etmək məqsədi ilə hələ də danışıqların aparıldığını və ev sahibi ölkənin aldığı qərarın müsabiqənin birlik və bərabərlik dəyərlərinə zidd olduğunu vurğulayaraq Avropa Yayım İttifaqının qərar ilə çox məyus olduğunun açıqlamışdır. Müsabiqə təşkilatçıları iki ölkə arasında danışıqlar aparmaq istəsə də, heç bir nəticə əldə edilməmiş və nəhayət 13 aprel 2017-ci il tarixdə "Pervıy Kanal" Kiyevdə baş tutan müsabiqədə Rusiyanın iştirak etməyəcəyini bəyan etmişdir. Samoylova "I Won't Break" mahnısı ilə Rusiyanı 2018 Avroviziya Mahnı Müsabiqəsində təmsil etmiş, lakin final mərhələsinə yüksələ bilməmişdir.

Təmsilçilər
-----------

  Qalib
  İkinci yer
  Üçüncü yer
  Sonuncu yer

|  |  |  |  |  |  |
| --- | --- | --- | --- | --- | --- |
| **İl** | **Dil** | **Müğənni** | **Mahnı** | **Final** | **Yarım-final** |
| **Yer** | **Xal** | **Yer** | **Xal** |
| 1994 | Rusca | Yudif | "Vechny strannik" (Вечный странник) | 9 | 70 | *Yarımfinal olmayıb* |
| 1995 | Rusca | Filipp Kirkorov | "Kolybelnaya dlya vulkana" (Колыбельная для вулкана) | 17 | 17 |
| 1997 | Rusca | Alla Puqaçova | "Primadonna" (Примадонна) | 15 | 33 |
| 2000 | İngiliscə | Alsu | "Solo" | 2 | 155 |
| 2001 | İngiliscə | Mumiy Troll | "Lady Alpine Blue" | 12 | 37 |
| 2002 | İngiliscə | Premyer-Ministr | "Northern Girl" | 10 | 55 |
| 2003 | Rusca | T.A.T.u. | "Ne Ver', Ne Boysia" (Не верь, не бойся) | 3 | 164 |
| 2004 | İngiliscə | Yuliya Saviçeva | "Believe Me" | 11 | 67 | *Birbaşa finalçı* |
| 2005 | İngiliscə | Nataliya Podolskaya | "Nobody Hurt No One" | 15 | 57 |
| 2006 | İngiliscə | Dima Bilan | "Never Let You Go" | 2 | 248 | 3 | 217 |
| 2007 | İngiliscə | Serebro | "Song Number 1" | 3 | 207 | *Birbaşa finalçı* |
| 2008 | İngiliscə | Dima Bilan | "Believe" | 1 | 272 | 3 | 135 |
| 2009 | Rusca, Ukraynca | Anastasiya Prixodko | "Mamo" (Мамо) | 11 | 91 | *Ev sahibi-ölkə* |
| 2010 | İngiliscə | Pyotr Naliç və dostları | "Lost and Forgotten" | 11 | 90 | 7 | 74 |
| 2011 | İngiliscə, Rusca | Aleksey Vorobyov | "Get You" | 16 | 77 | 9 | 64 |
|
| 2012 | Udmurtca, İngiliscə | Buranovskiye Babuşki | "Party for everybody" | 2 | 259 | 1 | 152 |
| 2013 | İngiliscə | Dinə Qaripova | "What If" | 5 | 174 | 2 | 156 |
| 2014 | İngiliscə | Tolmaçova bacıları | "Shine" | 7 | 89 | 6 | 63 |
| 2015 | İngiliscə | Polina Qaqarina | "A Million Voices" | 2 | 303 | 1 | 182 |
| 2016 | İngiliscə | Sergey Lazarev | "You are the Only One" | 3 | 491 | 1 | 342 |
| 2018 | İngiliscə | Yuliya Samoylova | "I Won't Break" | *Finala keçməyib* | 15 | 65 |
| 2019 | İngiliscə | Sergey Lazarev | "Scream" | 3 | 370 | 6 | 217 |
| 2020 |  | Little Big |  |  |  |  |  |
|

Səsvermə tarixi
---------------

| Rusiyanın ən çox xal *verdiyi* ölkələr |
| --- |
| Sıra | Ölkə | Xal |
| 1 | Azərbaycan Azərbaycan  | 112 |
| 2 | Ukrayna Ukrayna  | 101 |
| 3 | Ermənistan Ermənistan  | 91 |
| 4 | Moldova Moldova  | 64 |
| 5 | Fransa Fransa  | 60 |
| Norveç Norveç  |
|

| Rusiyanın ən çox xal *aldığı* ölkələr |
| --- |
| Sıra | Ölkə | Xal |
| 1 | Estoniya Estoniya  | 163 |
| 2 | Belarus Belarus  | 153 |
| 3 | Latviya Latviya  | 148 |
| 4 | İsrail İsrail  | 122 |
| 5 | Ukrayna Ukrayna  | 116 |
|

QEYD:Yuxarıdakı xallar yalnız finalda verilən xallardır.

Ev sahibliyi
------------

| İl | Şəhər | Ev sahibi | Aparıcılar |
| --- | --- | --- | --- |
| 2009 | Moskva | Olimpiyski arena | **Yarımfinallar:** Nataliya Vodyanova və Andrey Malaxov;**Final:** Alsu və İvan Urqant |
|

Qalereya
--------

* Serebro Helsinki səhnəsində (2007)Serebro Helsinki səhnəsində (2007)
* Dima Bilan Belqrad səhnəsində (2008)Dima Bilan Belqrad səhnəsində (2008)
* Anastasiya Prixodko Moskva səhnəsində (2009)Anastasiya Prixodko Moskva səhnəsində (2009)
* Aleksey Vorobyov Düsseldorf səhnəsində (2011)Aleksey Vorobyov Düsseldorf səhnəsində (2011)
* Dinə Qaripova Malmö səhnəsində (2013)Dinə Qaripova Malmö səhnəsində (2013)
* Tolmaçova bacıları Kopenhagen səhnəsində (2014)Tolmaçova bacıları Kopenhagen səhnəsində (2014)
* Polina Qaqarina səhnəsində Vyanada (2015)Polina Qaqarina səhnəsində Vyanada (2015)
* Sergey Lazarev Stokholm səhnəsində (2016)Sergey Lazarev Stokholm səhnəsində (2016)
* Yuliya Samoylova Lissabon səhnəsində (2018)Yuliya Samoylova Lissabon səhnəsində (2018)
* Sergey Lazarev Tel-Əviv səhnəsində (2019)Sergey Lazarev Tel-Əviv səhnəsində (2019)

İstinadlar
----------

1. ↑  "Ukraine bans Russia's Eurovision entrant over Crimea tour". The Guardian. 2017-07-18 tarixində arxivləşdirilib. İstifadə tarixi: 22 mart 2017.
2. ↑  "Russia strikes provocative note for Eurovision in Ukraine". The Guardian. 2017-03-23 tarixində arxivləşdirilib. İstifadə tarixi: 22 mart 2017.
3. ↑  "Eurovision: Russia's entry Julia Samoilova 'could perform via satellite'". BBC News. 2020-11-28 tarixində arxivləşdirilib. İstifadə tarixi: 23 mart 2017.
4. ↑  "Первый канал не будет транслировать Евровидение-2017". www.1tv.ru (rusca). Russia-1. 13 aprel 2017. 2017-07-16 tarixində arxivləşdirilib. İstifadə tarixi: 2018-01-13.
5. ↑  "Exclusive: The hosts of the 2009 Eurovision Song Contest!". Eurovision.tv. 3 March 2016 tarixində arxivləşdirilib. İstifadə tarixi: 7 may 2009.

Həmçinin bax
------------

* Rusiya Avroviziya Uşaq Mahnı Müsabiqəsində
* Avroviziya Mahnı Müsabiqəsi

| ⛭**Avroviziya Mahnı Müsabiqəsindəki ölkələr** |
| --- |
| İştirak edənölkələr | Albaniya Albaniya  ·  Almaniya Almaniya  ·  Avstraliya Avstraliya  ·  Avstriya Avstriya  ·  Azərbaycan Azərbaycan  ·  Belarus Belarus  ·  Belçika Belçika  ·  Bolqarıstan Bolqarıstan  ·  Böyük Britaniya Böyük Britaniya  ·  Çexiya Çexiya  ·  Danimarka Danimarka  ·  Ermənistan Ermənistan  ·  Estoniya Estoniya  ·  Finlandiya Finlandiya  ·  Fransa Fransa  ·  Gürcüstan Gürcüstan  ·  İrlandiya İrlandiya  ·  İslandiya İslandiya  ·  İspaniya İspaniya  ·  İsrail İsrail  ·  İsveç İsveç  ·  İsveçrə İsveçrə  ·  İtaliya İtaliya  ·  Kipr Kipr  ·  Latviya Latviya  ·  Litva Litva  ·  Malta Malta  ·  Moldova Moldova  ·  Niderland Niderland  ·  Norveç Norveç  ·  Polşa Polşa  ·  Portuqaliya Portuqaliya  ·  Rumıniya Rumıniya  ·  Rusiya Rusiya  ·  San-Marino San-Marino  ·  Serbiya Serbiya  ·  Sloveniya Sloveniya  ·  Şimali Makedoniya Şimali Makedoniya  ·  Xorvatiya Xorvatiya  ·  Yunanıstan Yunanıstan  ·  Ukrayna Ukrayna |
| İştirakını dayandıranölkələr | Andorra Andorra  ·  Bosniya və Herseqovina Bosniya və Herseqovina  ·  Lüksemburq Lüksemburq  ·  Macarıstan Macarıstan  ·  Mərakeş Mərakeş  ·  Monako Monako  ·  Monteneqro Monteneqro  ·  Slovakiya Slovakiya  ·  Türkiyə Türkiyə |